Effense goeie nuus oor beurtkrag | Maroela Media
Effense goeie nuus oor beurtkrag
Eskom het Vrydag gesê weens die laer aanvraag oor die naweek sal fase 1-beurtkrag van 22:00 tot Maandagoggend om 05:00 toegepas word.
"Dit is moontlik om die beurtkrag verder oor die naweek te verminder afhangende van 'n laer aanvraag en die verwagting dat sommige kragopwekkingseenhede oor die naweek weer gekoppel kan word," sê die kragvoorsiener. "Eskom sal die stelsel bly monitor en veranderinge implementer soos nodig."
'n Kragopwekkingseenheid elk by Matla, Hendrina en Arnot-kragstasies is sedert gisteroggend weer aangeskakel. 'n Kragoppwekkingseenheid elk by Kendal en Matimba-kragstasies het egter kortsluitings beleef. Die nie-kommersiële eenheid by Kusile-kragstasie is ook afgeskakel.
Verdere vertragings om twee kragopwekkingseenhede by die Tutuka-kragstasie in diens te kry, dra by tot die kapasiteitsbeperking, sê Eskom.
"Ons het tans 4 323 MW op beplande instandhouding en 15 410 MW is nie beskikbaar nie weens eenhede wat onklaar geraak het."
Man gesoek oor kamma-beleggingskema
Herstel aan KZN-paaie kan 'maande duur'
Tem die bloedsuikerwipwarit
Die wat nog val vir die "maintenance" verskoning, moet hul medikasie laat hersien.
Jy moet ingeteken wees om te stem12-4Jy moet ingeteken wees om te stem
Nou…moet ons Eskom nou bedank vir die vergunning?
Ek mag nie sê wat ek wil nie maar ek kan dink wat ek wil.
Eskom is so goed vir ons. Hulle dink darem aan ons, die klïente wat so duur betaal vir hul produk, al is dit nooit beskikbaar nie